Pavol Országh Hviezdoslav **Hájnikova žena**

**1849-1921**

Významný predstaviteľ 1. vlny slovenského literárneho realizmu. Slovenský realizmus sa u nás začal formovať približne o pol storočie neskôr, ako v ostatnej Európe. Dochádzalo k brzdeniu dynamiky života pod vplyvom maďarizácie. Dôraz sa kládol predovšetkým na národný aspekt. Hviezdoslav patril do tzv. **opisného/deskriptívneho realizmu.** Základným, ústredným problémom I. vlny realizmu bol spor o vzťah jednotlivých spoločenských vrstiev k národnému zápasu. Otázka vedúcej sily v národe bola dominantná. Predstavitelia I.vlny si kládli otázku, či zemianstvo bude mať dosť síl, aby dokázalo zohrať v národnom zápase, kde išlo o národnú identitu, vedúce postavenie, alebo to bude inteligencia, ktorá nájde v sebe dosť ideovej náplne, úsilia, aby viedla národ, alebo to má byť zdravé jadro ľudu. V dejinách sa táto otázka označuje ako **zemianska.**

**Realisti sa orientujú na súčasnosť.**  Reč postáv sa využíva ako charakterizačný prostriedok.

V lete 1883 sa Hviezdoslav obklopený krásou hornooravskej prírody v kúpeľoch Polhora pod Babou horou začal svoje vrcholné epické dielo, Hájnikova žena. Do konca roka mal hotových 6 kapitola hneď ich poslal Vajanskému, ktorý ich uverejnil v prvom čísle Slovenských pohľadov v roku 1884. Ďalšie kapitoly vznikali skôr príležitostne, čo však vôbec nenarušilo celkovú koncepciu tejto skladby. Hviezdoslav protestoval proti stotožňovaniu deja Hájnikovej ženy s nejakou konkrétnou udalosťou. Hovoríme o umeleckom diele – vlastnej invenčnej schopnosti človeka, autora so scenériou okolia Babej hory.

Literárna kritika o literárnom zaradení tohto diela uvádza dve možnosti. Ide buď o **lyricko-epickú skladbu,** alebo o **moderný reflexívny epos.**

**Skladba má samostatné lyrické časti.**  Úvodná apostrofická báseň **Pozdrav (Pozdravujem Vás, lesy, hory z tej duše pozdravujem Vás. ...** vy k žitiu privediete zas, ... vy vzkriesite, vy zotavíte, ... z jatrivých vyliečite rán. Záverečná časť má názov **Zbohom.**

**Sú tu reflexie/úvahy autora o šťastí, o svete chalúp a kaštieľov, samostatné lyrické piesne: piesne poľovnícke, maliniarok, ľúbostné.**

Z kompozičného hľadiska dejové pásmo môžeme rozčleniť podľa fáz dramatického rozprávania.

**Expozícia/úvod** Hájnikovej ženy je dosť široký. Zaberá prvé štyri spevy. Začína sa opisom horskej prírody a stavby podvršianskej hájovne. Potom sa čitateľ dozvedá o smrti starého **Čajku** a zoznamuje sa s jeho synom Michalom, ktorý si vyžiada hájnické miesto po nebohom otcovi a ožení sa s Hankou, sedliackou dievčinou. Expozícia Hájnikovej ženy sa končí zábermi pokojného, šťastného života mladomanželskej dvojice v hájovni.

**Druhú fázu** tvorí **zápletka.** To je taká udalosť, ktorá má rozhodujúci vplyv na ďalší priebeh deja. Zápletka uvádza dej do pohybu. V Hájnikovej žene sa zápletka začína Hankinou a Michalovou návštevou kostola (V. spev), kde sa prvý raz uprú na Hanku z panskej lavice „vlčie oči“ Artuša Villániho, a pokračuje scénou, ktorá zachytáva, ako Artuš na svojich potulkách lesom objaví hájovňu a v nej peknú dievčinu. Zalieča sa Hanke, ale ona rázne odmieta jeho záletnícke počínanie: “Mne pokoj dajte sväte! Ja nie som žiadna pobehlica...

Tretiu fázu sujetovej línie vytvára **zauzľovanie,** t.j. sled udalostí, ktorými sa vyhraňujú vzťahy a narastajú konflikty medzi postavami (rastie dejové napätie). V Hájnikovej žene sa dej zauzľuje takto (VII. IX. Spev): Villáni s znovu zjavuje na Podvrší, no Hanka sa pred ním zamkne v hájovni:

*Však na druhý než stúpil schod*

*Už treskom pozapadli dvere...*

*I búchal, volal, rozkazoval - ...*

Artuš sa márne dobýja do hájovne. Napokon urazený a nahnevaný opúšťa hájovňu, na ktorú zalíha zlovestná tôňa. Hanka zatají pred Michalom Artušove „návštevy“, nazdáva sa, že iba dieťa žaluje. Artuš sa však nevzdáva. Chce za každú cenu zlomiť odpor hrdej hájničky. Čoskoro rozosiela „krátkoslový“ rozkaz: ... pán Artuš káže. Do Zápače a Podvršianskych úvalov prísť hodlá k honbe na roháče, kde aký hájnik v obvode, nech každý tak sa prihotoví...

Počas poľovačky Artuš najprv urazí Michala ( udrie ho po tvári) a potom ho pošle s ostatnými prenasledovať jeleňa. Sám sa zakráda k hájovni.

Štvrtú fázu sujetovej krivky predstavuje **zauzlenie či vyvrcholenie** t.j. taká dejová situácia, v ktorej dochádza k rozhodujúcej zrážke medzi hlavnými postavami diela.

V Hájnikovej žene dej vyvrchoľuje známou scénou: Artuš vtrhne do hájovne a chce sa násilne zmocniť Hanky, ktorá ho v sebaobrane prebodne nožom. Krátko nato pribehne Michal do hájovne. Keď vidí, čo sa stalo, rozhodne sa konať, ako mu káže česť a svedomie: prísahou zaviaže Hanku mlčať o tom, že ona prebodla Villániho, jej vinu vezme na seba a prihlási sa na súde.

Piatu fázu sujetovej výstavby tvorí **rozuzľovanie,** ktoré vedie k rozuzleniu konfliktu medzi postavami. Základný konflikt Hájnikovej ženy riešia udalosti, ktoré nasledujú po tragédii v hájovni. Michal je vo väzení, čaká na súd. Hanka sa uchýli do rodičovského domu, no ani tu nenájde pokoj a porozumenie. Matka a najmä otec jej nevedia odpustiť, že sa proti ich vôli vydala za Michala. Hanka usužovaná výčitkami svedomia, utrápená otcovým hnevom a užialená matkinou smrťou sa pomätie. Ujde z rodičovského domu a potuluje sa po okolí... Nadišiel deď súdneho rokovania, ktoré rozhoduje o Michalovom osude. Obhajca práve prednáša reč ( do ktorej mu skočí Michal), keď do súdnej siene vbieha pomätená Hanka a všetko objasňuje.

Dejovú líniu Hájnikovej ženy završuje motív zmierenia (charakteristický nielen pre Hviezdoslava, ale i Kukučína). Michal zachránil starému Villánimu život, ktorý potom odpúšťa Čajkovcom ich previnenie. Michal a Hanka sa vracajú do hájovne. Tu znovu zavládne životná pohoda, Hanka porodí syna a vymaní sa z duševného neduhu.

Úvodný pozdrav rámcuje celú lit. formu. Príroda je životodarná sila pre človeka. Príroda sa teší, keď sa teší Miško. Taký jav nazývame **prírodno-psychologický paralelizmus.** Príroda plní dramatickú funkciu napätia. Hanka má zlý sen, aj príroda sa „cíti“ zle.

VII. kapitola – v nej sa stretávame s opisom rúbania lesa – nachádzame tu silné odsúdenie takéhoto skutku, ako jednu z amorálnych podôb ekologického problému.

Autor rieši aj spoločenské postavenie. Využívaj kontrastný prvok, pri porovnávaní panského **sveta=sveta kaštieľov, ktoré sú vyzývavé, ale im hrozí útok zo všetkých strán. Prejavuje sa to aj vtedy,** keď Miško príde starého Villániho požiadať o hájnické miesto. Villáni ho odmieta – chudoba, tá má miesto von (chudobný je sprostý), svet panský preferuje materiálne hodnoty – peniaze, chudobný svet, **svet chalúp** je nenápadný, je v bezpečí, cháni ho príroda, ich hodnotami je skromnosť a jednoduchosť. Autor obhajuje chudobný ľud, odsudzuje pokrytectvo pánov.

**Andrej Sládkovič: Detvan**

**Z a u j í m a v o s t i**

12. mája 1856 bol zvolený za evanjelického farára v Radvani pri Banskej Bystrici, kde pôsobil šestnásť rokov, do konca svojho života.

20. apríla 1872 Andrej Sládkovič zomrel. Priatelia, obyvatelia, kňazi, učitelia i študenti mu vystrojili slávnostný pohreb.

Pochovaný je v Radvani spolu s manželkou Antóniou Sekovičovou.

Lipu pri jeho hrobe zasadil Ján Botto.

V Radvani, ktorá je dnes časťou Banskej Bystrice, sa nachádza pamätný pomník Andreja Sládkoviča.

**Predstaviteľ romantizmu**

* **Forma: Lyricko-epická skladba**
* ***Epická zložka*: dejová línia je nevýrazná, je to súbor niekoľkých dejových epizód**
* ***Lyrická zložka*: lyrické opisy kraja pod Poľanou, reflexie o vlastnostiach slovenského ľudu a jeho perspektívach.**
* **príbeh je zasadený do 15. storočia;**

**slovenský kraj pod Poľanou**

**KOMPOZÍCIA:**

* **báseň *Vrstovníkom***
* **5 *spevov: 1. Martin***

***2. Družina***

***3. Slatinský jarmok***

***4. Vohľady***

***5. Lapačka***

***Báseň Vrstovníkom:***

* **Autor vyzýva vrstovníkov, aby prejavili záujem o slovenský ľud. Počas celej skladby autor udržiava pomyselné spojenie s vrstovníkmi, ktorým predstavuje krásy slovenského človeka a prírody, čo je stmeľujúcim kompozičným činiteľom.**
* **1. spev**
* **Zoznamujeme sa s hrdinom a prostredím pod Poľanou.**
* **Martin zabije sokola, ktorý napadol bezbranného zajaca, tento boj symbolizuje boj dobra so zlom.**
* **Skladba sa začína lyrickým opisom Poľany a Detvy, nasleduje zrod Martina uprostred slovenskej prírody. Rodí sa ako syn svojej zeme.**
* **2. Spev:**
* **Martin je zobrazený s kamarátmi, valachmi pri vatre, pri speve, zvukoch fujary a gájd, tu sa dozvedá, že sokol, ktorého zabil, patril kráľovi Matiášovi.**
* **Kontrastne pôsobí scéna so zbojníkmi unášajúcimi Elenu, ktorá sa vybrala hľadať do lesa Martina, svojho milého. Martin pri návrate zo salaša vyslobodí Elenu z rúk zbojníkov a jedného z nich zabije.**
* **S Elenou sa dohodne, že sa stretnú na Slatinskom jarmoku.**
* **Na poľane pri vatre sedí skupina mládencov s bačom, baran na ražni je takmer upečený, hostina začína. Básnik s dojatím opisuje tento obraz. Autor v speve hovorí o mladých slov. ľuďoch a do veršov básne vkladá svoj veľký ideový zámer: ukázať vrstovníkom jasnú perspektívu národnej budúcnosti, ktorá vyrastá z koreňov ľudového života. Kritizuje obdivovanie cudzieho sveta, vyzýva, aby sme si všímali prítomnosť a hlavne, aby sme mali dôveru v budúcnosť.**
* **3. Spev:**
* **Najepickejší, jeho osou je stretnutie s kráľom Matiášom, ktorému sa ospravedlňuje za zabitie jeho sokola. Kráľ sa vyzvedá, prečo to urobil, páči sa mu smelosť a statočnosť mládenca. Martin sa priznáva, že v bitke zabil obávaného zbojníka, neznámy starček dosvedčí, že zbojník sužoval celý kraj, preto kráľ obdaruje mládenca koňom a kantárom.**
* **4. Spev:**
* **Dejový rámec tvorí noc, symbolizuje vyrovnanosť a pokoj. Elena odmieta kráľa, ktorý sa jej zalieča, lebo ľúbi Martina. Záver je romantický, ukazuje nám bohatý citový život zaľúbencov, zdôrazňuje ich vernosť: sedia na podstení, obklopuje ich nežný, vrúcny cit, plný rozochvenia, obáv z rozlúčenia.**
* **5. Spev:**
* **Obraz dramatickej verbovačky na dedine. Užialenú matku utešujú, že bude mať zo syna švárneho vojaka. Martin vstupuje do elitného Čierneho pluku kráľa Matiáša, ale len pod podmienkou, že si ponechá Elenu, kroj, fujaru, valašku, vrkoče.**
* **V poslednej slohe sa básnik lúči so svojím Martinom a z jeho slov pochopíme i cieľ jeho umeleckej tvorby: *No, dobre sa maj, druh môj srdečný! Spevov rodinná postava z nízkosti takto tvorí duch večnýtrón, kde si sláva sedáva:***
* ***Rod môj, ty ľúb si svojho Detvana,v ňom duša tvoja je zmaľovaná,zhrej obrazom tým, čo schladlo!Kde bujné v duši rastú zárody,* *tam pyramída vstáva slobody – a to je naše zrkadlo!***
* **Martin Hudcovie: charakteristika**
* **Netradičná romantická postava, bez konfliktov a protikladov, jediným romantickým prvkom je to, že pociťuje v duši nedefinovanú túžbu byť slávnym, nechá sa viesť hlasom srdca. Je ideálnym predstaviteľom slovenského ľudu. Zrodený ako syn prírody, ktorý od prvej chvíle je s prírodou úzko zžitý. Pochádza zo sedliackeho rodu, má láskavých rodičov, ktorým je dobrým synom. Je čestný, statočný, trestá násilie a nespravodlivosť. V citoch priamy, verný svojej Elene i kráľovi. Cíti sa slobodný, cení si svoj pôvod, má v úcte tradície (kroj). V závere je verný tradíciám, ale svoje hrdinstvo chce dokázať v celonárodnom meradle.**

**ELENA:**

* **Menej prepracovaná postava.**
* **Ideálna predstaviteľka slovenského ľudu.**
* **Krásne dievča, milujúca žena. Je verná Martinovi, rázne odmieta nadbiehanie neznámeho muža (kráľa).**

**Kráľ Matej:**

* **Idealizovaná historická postava. Autor dodal postave to, čo by slovenskému ľudu prospelo – záujem panovníka o to, ako ľud žije. Má blízko k ľudu, vypočuje si jeho názory.**
* **Kráľ si ocení statočnosť a čestnosť Martina. Vyskúša vernosť Eleny a za hru na drumbľu jej dá prsteň. Martinovi dovolí ponechať si v Čiernom pluku kroj, valašku, vrkoče a hlavne Elenu.**
* **Postavy diela Martin, Elena, kráľ Matiáš sú idealizované.**
* **Báseň je spätá s ľudovou slovesnosťou.**

* **Strofa je desaťveršová, autor používa básnické figúry.**
* **V básnickej skladbe sa prelína epický dej a lyrický spôsob básnikovho zobrazenia skutočnosti.**
* **Prostredníctvom epického rozprávania autor rozvíja príbeh Martina a Eleny a prostredníctvom lyrického vyjadrenia vyslovuje svoje úvahy o slovenskom ľude.**

**Vyvoďte z diela A.Sládkoviča Detvan špecifické črty slovenského romantizmu a vplyv ústnej ľudovej slovesnosti na jeho tvorbu:**

**Vyjadrenie lásky k vlasti, k národu , dej sa odohráva v minulosti, chýba romantický tragizmus, rozpor medzi snom a skutočnosťou, Martin vykonal hrdinský čin, znaky : ĽS fujara, valaška, kroj, vrkoče, hry, spev, kráľ Matiáš ,...**

**Porovnanie Detvana a Hájnikovej ženy:**

**(Detvan) "Stojí vysoká divá Poľana**

**mať stará ohromných stínov..."**

**(Hájnikova žena) "Pozdravujem vás, lesy, hory,**

**z tej duše pozdravujem vás..."**

**Týmito slovami sa začínajú diela Detvan a Hájnikova žena. Obaja**

**spisovatelia, Sládkovič i Hviezdoslav si za úvod svojich diel zvolili**

**opis malebnej slovenskej prírody, v ktorej žili hlavní hrdinovia**

**Martin Hudcovie a Michal Čajka. Martin a Michal sú mladí slovenskí**

**junáci, predstavujúci slovenský národ, ktorý bojuje za slobodu**

**a spravodlivosť.**

**Martin sa narodil v dedine Detva, obklopenej vysokou Poľanou. Už od**

**malička bol zžitý s prírodou, čo autor vyjadril slovami "...po prvý**

**raz oči šuhaj roztvorí, čo vidí ? Výsosť Poľany hory..." Michal**

**pochádza z malej horárne, učupenej v oravských lesoch - pod Babou**

**horou. Obaja junáci by si nevedeli predstaviť život bez radosti**

**z krásnej prírody.**

**Michal sa po smrti otca stane hájnikom. Ožení sa so svojou milou**

**Hankou, ktorá mu je vernou, milujúcou manželkou. Sládkovič predstavuje**

**svojho Martina ako smelého mládenca, za ktorým sa "driečne Detvy**

**dievčiny..." len tak obzerajú. Jemu najviac učarila Elena, ktorá mu**

**bola vernou a oddanou družkou.**

**Martin sa vyberie na starú Poľanu, kde pozoruje život okolo. Vidí, ako**

**"...nad horou letí sokol jarabý, na vysoký on hrá sa let, mladúšik**

**zajac hore pozerá, pozerá zas dol,..." zrazu sa Martin strhne a zabije**

**valaškou loveckého sokola, ktorý patrí kráľovi Matiášovi. Usmrtí aj**

**zbojníka, postrach kraja, ktorý uchvátil Elenu. Na jarmoku sa Martin**

**kráľovi smelo ospravedlní, kráľ mu odpustí a daruje mu koňa - vraníka.**

**Práve v tomto Martinovom čine sa odzrkadlila jeho rozhodnosť**

**a nebojácnosť postaviť sa pred samotného kráľa. Kráľ chce spoznať**

**Martinovu Elenu, príde večer na vohľady, ale Elena si bráni svoju**

**lásku k Martinovi a odolá kráľovým zvodom. Kráľ neskôr pozve Martina**

**do povestného Čierneho pluku. Martin najprv nechce prijať túto ponuku,**

**lebo "...Pod Poľanou mi prvý svet svitol, aj s ňou som rástol a s ňou**

**som kvitol, ona je kus mojej duše...", ale keď mu kráľ dovolí ponechať**

**si svoje vrkoče, fujaru, valašku, symbol slovenského národa a milú**

**Elenu - súhlasí.**

**Sládkovič vykreslil v Martinovi človeka, ktorému sú bližšie skaly,**

**hory, Poľana, teda príroda - než spoločnosť a jej potreby a autor**

**cíti, že v tomto ľude je zárodok mocného budúceho života národa. Do**

**postavy Eleny a Martina autor prevtelil kus seba a svojej milej, čo**

**však vôbec nie je cítiť.**

**Hviezdoslav sa viac zameral vo svojom diele na konflikt medzi**

**Michalovou ženou Hankou a pánom Artušom Villánim. Ich konflikt vyústi**

**do tragického záveru, kde Hanka zabije Villániho, ktorý sa pokúša**

**opätovne pripraviť Hanku o česť. Tu sa Michal prejavil ako nežný, ale**

**aj vznetlivý človek vo vzťahu k Hanke, čestný a neznášajúci ponížené**

**plazenie sa pred pánskou vrchnosťou a vzdorujúci pánskej spupnosti.**

**Autor zobrazil v Michalovi sebavedomého a čestného človeka, ktorý**

**svojimi vlastnosťami predstavuje protipól nemorálnosti a povahovej**

**pokrivenosti Villániho.**